Krnjevo

**Krnjevo** je naselje u Srbiji u opštini Velika Plana u Podunavskom okrugu. Prema popisu iz 2002. bilo je 4253 stanovnika (prema popisu iz 1991. bilo je 5101 stanovnika).

## Historija

Krnjevo se nalazi severozapadno od Velikog Orašja, Podunavski okrug opština Velika Plana. I za postanak Krnjeva postoji isto kao i za Veliko Orašje. Po tome predanju Krnjevo je postalo od starog naselja Livada, i to na ovaj način: Stanovništvo Livadice pošlo je u tri pravca: jedni su osnovali Livadicu (požarevačku), drugi Veliko Orašje, a treći su došli u Savanovac, gde je bila velika šuma. Kako je ovo mesto bilo u blizini druma, i kako ni ovde nisu bili mirni od Turaka, uklone se i odavde, pa jedni odu u trnje, bliže Moravi, i osnuju Trnovče, a drugi odu dublje u šumu, oko Čoklinovačkog Potoka, i osnuju selo, na mestu, koje se zove Staro Krnjevo.

Krnjevo dolazi u red velikih naselja. Po aračkim spiskovima imalo je 1818. g. 100, a 1822. g. 109 kuća. Godine 1846. Krnjevo je imalo 195 kuća, a po popisu iz 1921. g. 948 kuća sa 4916 stanovnika.

Podeljeno je na više krajeva – saseoka, od kojih su značajna dva: Savanovac i Bare. Kraj Savanovac je oko železničke stanice Carigradskog druma, i tu je, kao što je pomenuto, osnova današnjeg Krnjeva. Bare su 1818. g. bile samostalno naselje i imale su tada 10 kuća. Da bi grupisao sela, knez Miloš je raselio iz Bara, Joviće i Milovanoviće pa ih naseli u Miloševac, gde su oni danas poznati pod imenom Barani.

Za najstarije porodice smatraju se: Bajići, koji ne znaju od kuda su starinom, ali pričaju da su od svojih starih slušali, da se jedan deo od njihove porodice, još dok su bili u Selištu, odvojio i prešao u okolinu Kovina; Čolakovići i Milenkovići, čiji su preci došli iz Stare Srbije; Perići i Živanovići, starinom od Debra; Cvetkovići i Bogićevići, koji imaju rođake u požarevačkoj Livadici; Šulejići, starinom „iz Vlaške;“ Brankovići (Hranisavljevići, Jovanovići) čiji predak Sima došao pre Ustanka iz Pešteri; Arsići starinom iz okoline Prokuplja i Tirnanići, čiji su preci tri brata, došli „od Tirane“ odakle su pobegli od Turaka. (podaci krajem 1921. godine).

## Demografija
U naselju Krnjevo živi 3467 punoletnih stanovnika, a prosečna starost stanovništva iznosi 42,6 godina (41,0 kod muškaraca i 44,2 kod žena). U naselju ima 1257 domaćinstava, a prosečan broj članova po domaćinstvu je 3,38.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Povezano
* Crkva brvnara u Krnjevu

## Reference

### Literatura
* Izvor Monografija Podunavske oblasti 1812-1927. objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.). Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani i odakle su došli naseljenici
* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)